OpenLLM-France/wikimedia huggingface dataset:
# Durmitta

Durmitta era una ciutat hitita a l'est de Kanish que va passar a mans dels kashka cap a l'any 1300 aC.
Des d'aquesta ciutat els kashka van atacar la comarca de Tuhuppiya. Muwatallis II va refusar fer campanya a la zona i va deixar la feina en mans de son germà Hattusilis, al que havia nomenat rei vassall d'Hakpis, regne on va incloure aquesta ciutat. Hattusilis la va restaurar i poblar entre deu i quinze anys després de la creació del regne.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 209 i 211. ISBN 8446022532.
# Tadler

Tadler (en luxemburguès: Toodler; en alemany: Tadler) és una vila i capital de la comuna d'Esch-sur-Sûre situada al districte de Diekirch del cantó de Wiltz. Està a uns 35 km de distància de la ciutat de Luxemburg.

## Història

Tadler era una vila de la comuna d'Heiderscheid fins a la fusió formal d'aquesta última amb Esch-sur-Sûre l'1 de gener de 2012.

## Referències

* ↑ «Tadler». [Consulta: 2 octubre 2015].
# Ramón Martínez Campos y Rivera

Ramón Martinez Campos y Rivera (Madrid, 16 de març de 1863 - 25 de febrer de 1930) fou un polític espanyol que rebé el títol de duc de la Seu d'Urgell el 1888.
Era fill del general Arsenio Martínez-Campos Antón. Fou elegit diputat del Partit Liberal pel districte de Guayama (Puerto Rico) a les eleccions generals espanyoles de 1893 i pel de la Seu d'Urgell a les eleccions generals espanyoles de 1891, 1896, 1898, 1899 i 1901. Fou nomenat senador vitalici el 1903.

## Enllaços externs

* Ramón Martinez Campos y Rivera a geneall.net
* Fitxa del Congrés dels Diputats (castellà)
* Fitxa del Senat
# Poropanchax hannerzi

Poropanchax hannerzi és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Àfrica: Nigèria.

## Referències

* ↑ ITIS (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Yusuf al-Barm al-Thakafi

Yússuf al-Barm ath-Thaqafí o Yússuf ibn Ibrahim ath-Thaqafí fou un mawla de Thaqif que es va revoltar contra els abbàssides al Khorasan oriental. Les fonts en general atribueixen a aquesta rebel·lió un caràcter religiós (kharigita), però sembla que realment la raó fou política, dirigida contra el poder arbitrari del califa al-Mahdi i dels seus governadors. Segons al-Ghardizí, el centre de la revolta fou al nord de l'Afganistan. Vers el 776, durant el govern de Humayd ibn Qutayba at-Taí (768-776) i Abu-Awn Abd-al-Màlik ibn Yazid (776-777), Badghis, Marw al-Rudh, Talakan de Guzgan i Guzgan estaven en mans de Yússuf al-Barm. La seva revolta fou reprimida pel general Yazid ibn Mazyad. Yússuf fou fet presoner i enviat a Bagdad, on fou crucificat.
Un net seu es va revoltar breument durant el califat d'al-Mamun.

## Bibliografia

* Barthold, Turkestan down to the mongol invasion.
# Litoria bulmeri

Litoria bulmeri és una espècie de granota del gènere Litoria de la família Hylidae. Originària de Papua Nova Guinea i Indonèsia.

## Referències

* ↑ «Amphibian Species of the World 6.2, an Online Reference» (en anglès). Museu Americà d'Història Natural. [Consulta: 11 agost 2024].
* ↑ «Litoria bulmeri» (en anglès). Universitat de Califòrnia a Berkeley - AmphibiaWeb. [Consulta: 11 agost 2024].
# Nonet en fa major

El Nonet en fa major, op. 31, per a quartet de cordes, flauta, oboè, clarinet, fagot i trompa fou compost i estrenat el 1813 del compositor alemany Louis Spohr.
Fou compost durant l'estada del músic a Viena a petició de Johann Tost, que anys abans havia sigut el primer violí de l'orquestra de Haydn a Esterháza. Segons explica Spohr a les seves memòries, Tost volia que la música fos escrita de tal manera que cada instrument mostrés el seu veritable caràcter. El repte va atreure el compositor que va escriure aquest famós nonet, que fou el primer del seu gènere. Més tard, les obres per a nou instruments van ser escrits per Rheinberger, Stanford, Ravel, Webern, Martinů i altres.
Spohr utilitzà bé les moltes possibilitats tímbriques de la combinació específica dels instruments de vent i cordes per crear una simfonia de cambra virtual. Com la majoria de la música de Spohr, el Nonet és un producte característic de l'època romàntica primerenca, amb la seva organització formal i tonal amb claredat clàssica enriquida per l'harmonia cromàtica que anava a florir en el futur immediat amb la música de Chopin, Liszt, Schumann i Wagner.
El primer moviment és una estructura de sonata sense introducció. El tema principal és presentat pel violí i repetida pels vents. El domini de Spohr es desprèn en els primers compassos en el joc dels instruments i la garantia del fraseig i la direcció harmònica. El segon tema, també iniciat pel violí, conté figures rítmiques que el diferencien del moviment suau de la melodia principal. Un desenvolupament a gran escala i la recapitulació completa el moviment.
El segon moviment és un scherzo en la clau ombrívola de re menor. La forma tradicional es va ampliar per incloure dos trios: el primer és dominat pel violí, el segon es dona als vents. L'Adagio és bonic i atractiu sense regirar les emocions profundes, més himne que apassionat o emotiu. El moviment final recorda els episodis finals escumosos de les simfonies de Haydn.

## Referències

* 1 2 3 http://festspel.com/archives/1626%5BEnllaç+no+actiu%5D
* ↑ «El mundo de la fonografía - A los 150 años de la muerte de Louis Spohr - Quinta parte - 06/03/10» (en castellà). RTVE.es.
# Taga (desambiguació)

«Taga» té aquests significats:
* Taga és una muntanya del Ripollès.
* Cor Taga de Ribes de Freser.
* Taga és un asteroide, vegeu Llista d'asteroides
# Rambla de Sant Francesc (Vilafranca del Penedès)

La Rambla de Sant Francesc és un carrer del municipi de Vilafranca del Penedès (Alt Penedès) que forma part de l'Inventari del Patrimoni Arquitectònic de Catalunya.

## Descripció

El passeig està dividit en tres parts, les dues laterals per al trànsit rodat i la central, amb quatre fileres de plàtans, d'ús per als vianants. Els edificis que limiten la Rambla de Sant Francesc són entre mitgeres, generalment de planta baixa i dos o tres pisos, tot i que hi ha un cert procés de degradació (inici de superació d'altures). Hi ha nombrosos elements arquitectònics que responen al llenguatge de l'eclecticisme i el modernisme. Al capdavall del passeig es troba el Monument a Milà i Fontanals.

## Història

La Rambla de Sant Francesc es va construir arran de l'antiga muralla medieval. En ser enderrocada durant la primera meitat del segle xix va iniciar-se la urbanització del passeig (a partir del 1823). Aquesta zona d'eixample vuitcentista inicialment va ser ocupada per cases de pisos de lloguer. Posteriorment es va convertir en una intensa zona d'activitats d'oci, comercial i social.

## Referències

* 1 2 3 4 «Rambla de Sant Francesc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Poropanchax

Poropanchax és un gènere de peixos de la família dels pecílids i de l'ordre dels ciprinodontiformes.

## Taxonomia

* Poropanchax brichardi (Poll, 1971)
* Poropanchax hannerzi (Scheel, 1968)
* Poropanchax myersi (Poll, 1952)
* Poropanchax normani (Ahl, 1928)
* Poropanchax rancureli (Daget, 1965)
* Poropanchax stigmatopygus (Wildekamp & Malumbres, 2004)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Batalla de Bull Run

Batalla de Bull Run o Batalla de Manassas té aquests significats:
# Llac Chiuta

El llac Chiuta és un llac poc profund situat a la frontera entre Malawi i Moçambic. Es troba al nord del llac Chilwa i al sud del llac Amaramba, amb el que està unit mitjançant un estret canal d'una desena de quilòmetres. Tanmateix, el llac Chilwa està separat per una cadena sorrenca i no hi ha contacte entre ells. Tots dos llacs estan en una fossa tectònica a l'est del Gran Vall del Rift.
El llac Chiuta ha de 3 a 4 m de profunditat i una extensió que varia entre 25 i 130 km², depenent de l'estació i l'abundància de les pluges. La superfície mitjana és d'uns 200 km², el volum mitjà d'aigua de 0,225 km³ i la profunditat mitjana d'1,13 m. La superfície de captació d'aigua és d'uns 1.755 ².
Els llacs Chiuta i Amaramba s'uneixen en època de crescuda al riu Lugenda, afluent del riu Ruvuma. En períodes molt secs, el llac Chiuta pot assecar-se completament.
Al riu s'hi coneixen 37 espècies de peixos, de les quals les dominants comercialment són Oreochromis shiranus shiranus (Chambo), Clarias griepinus (Mlamba) i Barbus paludinosus (Matemba).

## Galeria d'imatges

* Llac Chiuta - zona nord
* Llac Chiuta - zona mitjana
* Llac Chiuta - Nafisi Inselbergs
* Llac Chiuta - pescadors
* Llac Chiuta - posant xarxes
* Llac Chiuta - illa Chiuta
* Llac Chiuta - atmosfera única

## Referències

* 1 2 Ojda, Lutz W. (1994). "Der Chiuta See in Malawi - Studie eines fluktuierenden tropischen Ökosystems mit Fokus auf dessen maximalen fischereilichen Dauerertrags (MSY) und seiner wirtschaftlichen Bedeutung für die angrenzende Kawinga-Ebene" (Monographie) Dissertation / Universität Hamburg / IHF
* ↑ Owen, R.B & R. Crossley, 198?. "Recent sedimentation in Lakes Chilwa and Chiuta, Malawi". Dept. of Geography and Earth Science, University of Malawi, Zomba, Malawi

## Bibliografia

* Dawson, A.L. (1970). "The Geology of the Lake Chiuta Area". Geological Survey Dept., Ministry of Natural Resources Malawi. Government Printer, Zomba, Malawi
* Owen, R.B & R. Crossley, 198?. "Recent sedimentation in Lakes Chilwa and Chiuta, Malawi". Dept. of Geography and Earth Science, University of Malawi, Zomba, Malawi
* Ojda, Lutz W. (1994). "Der Chiuta See in Malawi - Studie eines fluktuierenden tropischen Ökosystems mit Fokus auf dessen maximalen fischereilichen Dauerertrags (MSY) und seiner wirtschaftlichen Bedeutung für die angrenzende Kawinga-Ebene" (Monographie) Dissertation / Universität Hamburg / IHF
* Thieme, Michelle L. (2005). Freshwater Ecoregions of Africa and Madagascar: A Conservation Assessment. Island Press, Washington DC. pp. 173–175.
# Nidífuga

En biologia, el terme nidífuga es refereix als organismes que abandonen el niu poc després de l'eclosió de l'ou o dels naixement. El terme deriva dels termes llatins nidus (niu) i fugere (fugir). La terminologia s'empra sovint per descriure els ocells i va ser introduïda per Lorenz Oken el 1816. Els polls d'ocells de moltes famílies, com les dels limícoles, els ànecs i les gallines, solen ser nidífugues.
Els ocells nidífugues posseeixen en néixer un estat de desenvolupament avançat, sent capaços de portar una vida independent dels seus progenitors. En general, deixen el niu tan bon punt com surten de l'ou, sent capaços de moure's i de controlar la seva temperatura.
Els megapòdids són particularment nidífugues, podent volar poc després de sortir de l'ou. Néixen amb els ulls oberts, coordinació motora i força, plomes a les ales i plomissol en el cos, poden córrer, perseguir preses i en algunes espècies volar des del mateix dia en què trenquen la closca.
Els pollets nidífugues tenen en general una taxa de creixement inferior (35%) a la dels pollets nidícoles. Excepte el cas dels megapòdids, en la resta de les espècies nidífugues els pollets són objecte de cures parentals, fora del niu. Aquestes espècies pertanyen als ordres anseriformes, gal·liformes, podicipediformes i a la família dels ràl·lids i inclouen també als ocells limícoles.
El terme nidífuga s'utilitza de vegades com a sinònim de precoç, ja que totes les espècies nidífugues són precoces. Tanmateix, no tots els ocells precoços surten del niu; alguns poden quedar-s'hi i, per tant, es consideren nidícoles més que no pas nidífugues. Moltes gavines i xatracs, per exemple, són precoces i nidícoles (o semi-nidifugues) alhora. Tot i que en néixer els seus pollets no posseeixen una mobilitat completa, de seguida es desplacen pels voltants del niu i acudeixen a aquest quan vénen els pares a alimentar-los.

## Referències

* 1 2 «nidifugous» (en anglès). Merriam-Webster Dictionary.. [Consulta: 30 octubre 2022].
* 1 2 Starck, J.M., Ricklefs, R.E.(1998) "Avian Growth and Development. Evolution within the altricial precocial spectrum." Oxford University Press, New York, 1998.
* ↑ Ehrlich, Paul R.; Dobkin, David; Wheye, Darryl. «Precocial and altricial young». web.stanford.edu, 1988. [Consulta: 31 gener 2018].
# Suport aeri proper

El suport aeri proper o CAS, sigles de l'anglès Close Air Support, consisteix a dur a terme atacs amb una aeronau contra elements hostils propers a tropes aliades.
La proximitat depèn de la situació, així no hi ha cap distància específica d'ús, però és un procés molt complex que requereix un alt grau de preparació, tant per part dels pilots com de la infanteria. Es pot emprar defensivament o ofensiva i, tot i ser un element tàctic, s'ha de preparar a escala operacional.
Usat adequadament, amb una bona preparació, equipament i telecomunicacions, el suport aeri pot esdevenir un dels principals recursos de la infanteria al camp de batalla que pot amenaçar l'artilleria o els tancs enemics. Per aquest motiu s'han dissenyat diferents bombarders, avions d'atac a terra i helicòpters d'atac específicament per donar suport aeri proper com l'AC-130, el Sukhoi Su-25 o l'Eurocopter Tiger.

## Classificació

Bàsicament hi ha dos tipus de suport aeri proper:
* Planejat. El suport aeri proper planejat és una operació de suport aeri predissenyada, sovint preparada dies abans de dur-la a terme.
* Immediat. El suport aeri proper immediat es reclama quan la infanteria demana suport aeri basant-se en esdeveniments imprevistos al camp de batalla.
En ambdós casos hi ha d'haver un control de distàncies molt acurat entre les tropes aliades i els objectius. Això es pot aconseguir mitjançant un controlador terrestre, que s'encarrega d'anar transmetent informació sobre l'enemic, o mitjançant l'establiment d'una Kill Box, caixa de mort en anglès, un espai tridimensional on l'aviació és lliure d'atacar qualsevol objectiu que localitzi.

## Referències

* 1 2 McNab i J. Dougherty, 2007, p. 96.
* ↑ Joint Publication, 2003, p. 1.
* ↑ Joint Publication, 2003, p. 2.
* ↑ «Close Air Support (CAS) Aircraft» (en anglès). Military Factory, 08-04-2015. [Consulta: 29 agost 2015].
* ↑ McNab i J. Dougherty, 2007, p. 97.

## Bibliografia

* McNab, Chris; J. Dougherty, Martin. Combat techniques. An elite forces guide to modern infantry tactics (en anglès). London: Amber Books Ltd, 2007, p. 96-99. ISBN 978-0-312-36824-1.
* Joint Publication. Joint Tactics, Techniques, and Procedures for Close Air Support (CAS) ( PDF) (en anglès). U.S. Department of Defense, 2003.

## Vegeu també

* Atac aeri
* Artilleria autopropulsada
* Bombardeig estratègic
* Vehicle de combat d'infanteria

## Enllaços externs

* Case Studies in Development of Close Air Support Arxivat 2016-11-23 a Wayback Machine. PDF (anglès)
* Vídeo a Youtube de USMilitaryVideos: U.S. Marines Call For Danger Close Air Support During Firefight In Ramadi, Iraq
# Quint Meli

Quint Meli (en llatí Quintus Maelius) va ser un polític romà del segle iv aC. Formava part de la gens Mèlia, d'origen plebeu.
Va ser tribú de la plebs l'any 320 aC i va defensar, juntament amb el seu col·lega Tiberi Numici, que s'havia de respectar estrictament la pau signada pels cònsols amb els samnites després de les Forques Caudines (321 aC). Els dos tribuns havien estat presents a la batalla i van formar part del grup d'oficials que es van entregar als samnites quan els romans van decidir no respectar l'acord.

## Referències

* ↑ Ciceró. De officiis III,30
* ↑ Titus Livi. Ab Urbe Condita IX,8
# Porong Ri

El Porong Ri és una muntanya de la regió del Langtang, a la Jugal Himal, una secció de la gran serralada de l'Himàlaia. Es troba dins el Parc Nacional de Langtang. Amb 7.292 msnm és la 86a muntanya més alta de la Terra. Té una prominència de 520 metres. El cim es troba al Tibet, a poc més d'un quilòmetre al nord-est de la frontera amb el Nepal i a 7,5 quilòmetres del Shishapangma es troba a 7,5 km al sud-oest.
La primera ascensió al Porong Ri va tenir lloc el 1982 per una expedició japonesa. Formada per 14 persones, el 14 de maig Minoru Wada i Yukio Eto van arribar al cim per la carena nord, però Wada va morir durant el descens.

## Referències

* ↑ «Porong Ri - Peakbagger.com». [Consulta: 12 novembre 2020].
* ↑ «Porong Ri 7292m». Summitpost.org. [Consulta: 12 juliol 2014].
* ↑ «AAC Publications - Asia, China, Porong Ri, First Ascent and Tragedy». [Consulta: 12 novembre 2020].
# Zoë Straub

Zoë Straub (Viena, 1 de desembre de 1996) és una cantant, lletrista i actriu austríaca, coneguda artísticament simplement per Zoë'. Internacionalment se la coneix per haver representat Àustria al Festival d'Eurovisió del 2016 amb una cançó cantada en francès, "Loin d'ici" (en català, Lluny d'aquí).

## Biografia
### Infantesa

Zoë Straub va néixer a la capital d'Àustria, Viena, en una família de músics, Christof Straub i Roumina Straub (nascuda Wilfling), l'1 de desembre de 1996.
Als sis anys va participar en una cançó del projecte musical dels seus pares, Papermoon, anomenada "Doop Doop (Baby Remix)". El 2007 Straub va participar en una competició musical de la televisió austríaca, el Kiddy Contest, on va cantar una versió de "Engel ohne Flügel", originalment interpretada per Mark Medlock, cantant alemany, mentre estudiava al Liceu francès de Viena, on hi va passar nou anys.

### Carrera musical i Eurovisió

Straub va participar en la sèrie de televisió Vorstadtweiber el 2015. També va participar en el concurs per representar Àustria a Eurovisió el 2015, on va acabar en tercera posició amb la cançó "Quel filou", escrita per ella mateixa i el seu pare, Christof Straub. Tot i així, va interpretar una cançó en directe a la Rathausplatz quan la capital austríaca va ser la seu del Festival d'Eurovisió de 2015. L'octubre de 2015 va publicar el seu primer àlbum, Debut.
El 12 de gener de 2016 es va anunciar que Straub seria una de les participants en el concurs per designar el representant austríac a Eurovisió aquell any, i el 12 de febrer es va proclamar vencedora de la competició, aconseguint així representar Àustria al Festival d'Eurovisió de 2016 amb la cançó "Loin d'ici", que es va celebrar a Estocolm (Suècia). Tot i que va aconseguir classificar el país per a la final, la cantant austríaca només va poder quedar en 13a posició.

## Discografia

Àlbum
* 2015 : Début
Singles
* 2002 : Doop Doop Baby Remix / Papermoon feat. Zoë
* 2007 : Engel ohne Flügel (comme Zoe Straub)
* 2015 : My Heart Still Beats
* 2015 : Quel filou
* 2015 : Je m’en fous
* 2015 : Mon cœur a trop aimé
* 2016 : Loin d'ici

## Referències

* ↑ http://www.eurovision.tv/page/history/year/participant-profile/?song=33783z
* 1 2 3 4 «Zoe Straub: Die neue Lolita von Wien startet durch» (en alemany). Kronen Zeitung, 02-02-2015 [Consulta: 7 febrer 2016].
* 1 2 «Zoe Straub: Von den "Vorstadtweibern" zum Song Contest» (en alemany). Kleine Zeitung, 21-01-2015 [Consulta: 7 febrer 2016].
* ↑ «Public Viewing: Song Contest spielt's drinnen und draußen» (en alemany). Der Standard, 18-05-2015 [Consulta: 7 febrer 2016].
* ↑ «Zoë Straub: Lolita made in Austria» (en alemany). Kurier, 22-10-2015 [Consulta: 7 febrer 2016]. Arxivat 7 de febrer 2016 a Wayback Machine. «Còpia arxivada». Arxivat de l'original el 2016-02-07. [Consulta: 16 maig 2016].
* ↑ «Austria: Nine acts confirmed for national final». European Broadcasting Union, 12-01-2016 [Consulta: 7 febrer 2016].
* ↑ «Eine Gewinnerin, auch ohne Songcontest». Oberösterreichische Nachrichten, 06-02-2016 [Consulta: 7 febrer 2016].
* ↑ «ZOË to represent Austria!». European Broadcasting Union, 12-02-2016 [Consulta: 12 febrer 2016].
# Llac Chargoggagoggmanchauggagoggchaubunagungamaugg

Llac Chargoggagoggmanchauggagoggchaubunagungamaugg és el nom original del llac Chaubunagungamaug, més conegut com el Llac de Webster, és un llac de la ciutat de Webster (Massachusetts). Està situat prop de la frontera de Connecticut i té una superfície de 5.83 km².
El nom original del llac fou donat per la comunitat nipmuc, i el seu significat (Englishmen at Manchaug at the Fishing Place at the Boundary) seria quelcom com ara «Anglesos al territori dels Manxaug, al lloc de pesca de la frontera», tot i que és més coneguda una traducció més humorística: «Tu pesca a la teva banda, que jo pescaré a la meva, i ningú pescarà al mig» (You Fish on Your Side, I Fish on My Side, Nobody Fish in the Middle). És el llac amb el nom més llarg dels Estats Units, i un dels topònims més llargs del món.

## Vegeu també

* Llanfairpwllgwyngyllgogerychwyrndrobwllllantysiliogogogoch

## Referències

* 1 2 «History of Lake Chargoggagoggmanchauggagoggchaubunagungamaugg» (en anglès). Arxivat de l'original el 2011-05-14. [Consulta: 16 gener 2011].

## Enllaços externs

* NY Times - Notícia del llac al NYTimes (anglès)
* Fotos del Llac Chaubunagungamaug (anglès)
# Nechilo

Nechilo és un gènere monotípic d'arnes de la família Crambidae. Conté només una espècie, Nechilo macrogona, que es troba a Austràlia, on ha estat registrada a Victòria.

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
# Edward Laverack

Edward "Ed" Laverack (Llanelli, Sir Gaerfyrddin, 27 de juliol, 27 de juliol de 1994) és un ciclista gal·lès, professional des del 2013. Actualment corre a l'equip JLT Condor.

## Palmarès

* 2014
** Campió del Regne Unit sub-23 en ruta
* 2015
** 1r al Suir Valley i vencedor d'una etapa
** Vencedor d'una etapa al Tour de l'Uster

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Collada Catalana

La Collada Catalana (Katalunska Sedlovina \ka-ta-'lun-ska se-dlo-vi-'na\ en búlgar) és una collada a 1.260 metres d'altitud situada a la carena de Friesland, dins de les muntanyes Tangra a l'Illa Livingston (Shetland del Sud).
La collada està emmarcada entre el Pic Lyaskovets a l'est i la carena Presian a l'oest. La collada va ser anomenada així per la Comissió Búlgara per als Topònims Antàrtics en honor dels catalans Francesc Sàbat Montserrat i Jorge Enrique de la Base Antàrtica Joan Carles I, que establiren la primera ruta pel coll cap al Mont Friesland el 30 de desembre de 1991.

## Bibliografia

* L.L. Ivanov. Antarctica: Livingston Island and Greenwich, Robert, Snow and Smith Islands. Scale 1:120000 topographic map. Troyan: Manfred Wörner Foundation, 2009. ISBN 978-954-92032-6-4